b'\n_START_ARTICLE_\nPe\xc4\x8da (pokrivalo)\n_START_PARAGRAPH_\nPe\xc4\x8da (tudi aptah) je vrsta \xc5\xbeenskega naglavnega pokrivala. Je ena najstarej\xc5\xa1ih \xc5\xbeenskih pokrival na Slovenskem, o katerih se je ohranilo poro\xc4\x8dilo. Prvi\xc4\x8d jo omenja furlanski zgodovinar Francesco di Toppo leta 1334, ko jih je videl v Ogleju ob ume\xc5\xa1\xc4\x8danju patriarha Bertranda. Zapisal je:\xc2\xa0\xc2\xbb\xc5\xbdene s Kranjskega so nosile na glavi belo strnjeno ruto, ki je visela doli po hrbtu in del tega zakrivala\xc2\xab.'